ભૂખ્યા સાપની કંઇ પણ ખાઇ શકે છે. ઘણીવાર તમે પણ સાપે ગોલ્ફનો બોલ ખાઇ લીધો હોય, તેવી વાતો સાંભળી હશે. પણ હવે તો એક સાપે હદ્દ જ કરી નાંખી. ઑસ્ટ્રેલિયાના એક ભૂખ્યા સાપે બાર્બિક્યૂ બનાવવા માટે વપરાતો ચીપિયો, ખોરાક સમજીને ખાઇ લીધો. ખાતા તો ખવાઇ ગયું પણ પછી સાપની હાલ તેવી બગડી કે ના પુછો વાત. જો કે, સાપના નસીબ સારા કે તેની મદદે એક વ્યક્તિ આવ્યો, જેણે તેના મોઢામાંથી આ આખો ચીપિયો બહાર કાઢ્યો. સાપના મોઢામાંથી આ ચીપિયો કાઢવો એટલો પણ સરળ નહતો. જો આ ચક્કરમાં સાપે આ માણસને બટકું ભર્યું હોત તો તેની મુશ્કેલી વધી ગઇ હોત.